Incidenca dale pod dźesać
Budyšin. Natyknjenja z koronawirusom tež w Hornjej Łužicy pomałku přiběraja. Wo 15 padach je Budyski wokrjes wčera informował, w Zhorjelskim běchu to tři. Incidenca je po Roberta Kochowym instituće dźensa z 8,7 we wokrjesu Budyšin a z 8,0 w Zhorjelskim dale pod 10. Wot dźensnišeho płaći w Sakskej nowe korona-postajenje, po kotrymž incidenca hižo wšo rozsudźacy kriterij njeje.
Serbski informator online
Drježdźany. Drježdźanske zapisane drustwo Swobodny społk wobohaća z online-medijom wot spočatka měsaca wid na temy z Łužicy, Němskeje a ze swěta w delnjo- a hornjoserbskej, němskej a jendźelskej rěči. Wobsahowje zamołwity jako šefredaktor je Viktor Zakar, redaktorka je Hańžka Wjeselic. Serbski informator chce „polemiku a debatu w serbskim towaršnostnym žiwjenju hajić a wuwiwać“, kaž rěka.
Alternatiwne rjadowanje wuběži
bos_Latn szl_Latn ita_Latn szl_Latn twi_Latn